Դիվնա Վեկովիչ

Դիվնա Վեկովիչ (), Չեռնոգորիայի առաջին կրթված մանկաբարձուհին և ատամնաբույժը, գրականության դոկտոր։ Առաջին համաշխարհային պատերազմի ժամանակ բժիշկ լինելուց բացի Վեկովիչը եղել է նաև գրական թարգմանիչ։ Որպես թարգմանչուհի նա առաջինն է թարգմանել «Լեռների ծաղկեպսակը» (հայտնի է նաև որպես «Պսակի լեռը) սերբերենից ֆրանսերեն։ Այդ ստեղծագործությունը Չեռնոգորիայի գրականության մեջ հայտնի բանաստեղծություն և պիես է։ Դիվնա Վեկովիչը թարգմանել է նաև շատ այլ բանաստեղծություններ։ Նա նաև ֆրանս-սերբերեն բառարանի հեղինակ է։

Մինչև մահը՝ Երկրորդ համաշխարհային պատերազմի ավարտը, շարունակել է իր աշխատանքը որպես բժիշկ։

Կենսագրություն 
Դիվնա Վեկովիչը ծնվել է 1886 թվականին Բերանեի մոտ գտնվող Լուժաց գյուղում՝ սերբ ընտանիքում։ Ուրոսի և Տոլա Վեկովիչի յոթ երեխաներից վեցերորդն էր։ Ավարտել է Ջուրջևի-Ստուպովի մենաստանի տարրական դպրոցը, այնուհետև՝ Սկոպիեի տարրական դպրոցը և Ցետինեայի Կանանց ինստիտուտը։

Կրթություն 
Որպես տաղանդավոր աշակերտ՝ արքայազն Նիկոլան նրան ուղարկել է ուսանելու Փարիզ և շնորհել Չեռնոգորիայի Իշխանության կրթաթոշակ։ Որպես գերազանց ուսանող և իր սերնդի լավագույններից մեկը՝ Դիվնան եղել է Ցետինեի Կանանց ինստիտուտի կրթաթոշակառու։ Սորբոնում 1907 թվականին ավարտել է բժշկական ֆակուլտետը և դարձել բժիշկ։

Վեկովիչը Միջազգային Կարմիր Խաչի անդամ էր։ Նա Չեռնոգորիա է վերադարձել 1939 թվականին։ Ֆրանսիայում սովորելու պահից մինչև վերադարձը հիմնականում ապրել է Փարիզում, բարելավել է ֆրանսերենի իմացությունը։ Մանկաբարձական դպրոցի և ատամնաբուժական դպրոցի նախապատրաստական ​​դասարանն ավարտելու մասին պաշտոնական տվյալներ չկան։ Սորբոնում սովորելու և բժշկական ֆակուլտետ ընդունվելու համար կրթաթոշակի պաշտոնական վկայական չկա։ Այս տեղեկությունը տրամադրել են նրա մերձավորները, իսկ Դիվնա Վեկովիչին պատկանող փաստաթղթերը ոչնչացվել են 1945 թվականին։

1926 թվականին Բելգրադում պաշտպանել է գրականության դոկտորական ատենախոսություն։

Հիշատակ 
2017 թվականին Ջուրջևի-Ստուպովի վանքի հարևանությամբ բացվել է Ազգային խոհանոց, որը խորհրդանշականորեն կրում է Դիվնա Վեկովիչի անունը։

Ծանոթագրություններ

Գրականություն 
 
 
 
 
 
Փարիզի համալսարանի շրջանավարտներ
Պատվո լեգեոնի շքանշանի ասպետներ